《行人慈溪周文济奉恩诏至松赋以送之》
明代·张弼

日重光彩月重轮，民物熙熙万国春。四牡奔驰来节钺，九龙围绕捧丝纶。

笙歌北极仁风远，花鸟南荒化雨新。最是使星偏照我，绯袍抖擞旧时尘。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。